**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/14-01/08

URBROJ: 2158-60-45-14-02

Osijek, 25. rujna 2014.

# SKRAĆENI ZAPISNIK

106. sjednice Vijeća Odjela (IX. sjednice Vijeća Odjela u akademskoj 2013./2014. godini) održane 25. rujna 2014. u 12.00 sati u predavaonici broj 9 Odjela za matematiku, Trg Ljudevita Gaja 6, Osijek.

**Nazočni članovi (21):**

Prof. dr. sc. Dragan Jukić, prof. dr. sc. Ninoslav Truhar, izv. prof. dr. sc. Mirta Benšić, izv. prof. dr. sc. Antoaneta Klobučar, izv. prof. dr. sc. Zdenka Kolar-Begović, izv. prof. dr. sc. Domagoj Matijević, izv. prof. dr. sc. Kristian Sabo, doc. dr. sc. Krešimir Burazin, doc. dr. sc. Dragana Jankov Maširević, doc. dr. sc. Mirela Jukić Bokun, doc. dr. sc. Snježana Majstorović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Matić, doc. dr. sc. Mihaela Ribičić Penava, predstavnici suradnika: dr. sc. Ivan Soldo i dr. sc. Domagoj Ševerdija, predstavnik nastavnika: Josip Cvenić, predstavnici studenata: Mario Korov i Tina Maloča i predstavnik ostalih zaposlenika: Goran Marković.

**Ispričani članovi (6):**

Prof. dr. sc. Rudolf Scitovski, prof. dr. sc. Šime Ungar, doc. dr. sc. Nenad Šuvak, doc. dr. sc. Zoran Tomljanović i studentski predstavnici: Ružica Čeme i Martina Šarić.

**Ostali nazočni (11):**

Dr. sc. Ivana Kuzmanović, dr. sc. Ljerka Jukić Matić, dr. sc. Ivan Vazler, mr. sc. Petar Taler, Rebeka Čordaš, Mateja Đumić, Danijel Grahovac, Marija Kristek, Ivan Papić, Biljana Graša i Marija Sabo.

Pročelnica Odjela, izv. prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 105. sjednice Vijeća Odjela od 3. srpnja 2014.
2. Izbor jednog suradnika u suradničko zvanje asistenta i suradničko radno mjesto asistenta iz znanstvenog područja Prirodnih znanosti, znanstvenog polja matematika na Odjelu za matematiku
3. Usvajanje Priručnika za osiguravanje kvalitete
4. Prijedlog Programa cjeloživotnog učenja „Primijenjena statistika“
5. Donošenje Odluke o ustrojstvu Odjela za matematiku
6. Imenovanje voditelja godišta u akademskoj 2014./2015. godini
7. Imenovanje mentora novom asistentu Odjela za matematiku
8. Imenovanje voditelja studentske prakse na diplomskom sveučilišnom studiju Matematike

*(smjer Financijska matematika i statistika - doc. dr. sc. Nenad Šuvak,*

*smjer Matematika i računarstvo - izv. prof. dr. sc. Domagoj Matijević)*

1. Analiza rezultata Jedinstvene sveučilišne studentske ankete za akademsku 2013./2014. godinu
2. Razno
* Informacija o metodičkim vježbama - izv. prof. dr. sc. Zdenka Kolar-Begović
* Informacija o demonstratorima

Dnevni red je jednoglasno usvojen.

**AD 1.**

*Usvajanje zapisnika 105. sjednice Vijeća Odjela od 3. srpnja 2014.*

Zapisnik 105. sjednice Vijeća Odjela *jednoglasno* je usvojen u cijelosti.

**AD 2.**

*Izbor jednog suradnika u suradničko zvanje asistenta i suradničko radno mjesto asistenta iz znanstvenog područja Prirodnih znanosti, znanstvenog polja matematika na Odjelu za matematiku*

Temeljem pozitivnog Izvješća i prijedloga Stručnog povjerenstva za davanje mišljenja u postupku izbora u suradničko zvanje asistenta i suradničko radno mjesto asistenta Vijeće Odjela za matematiku *jednoglasno* je donijelo Odluku o izboru **Jelene Jankov,** magistre matematike u **suradničko zvanje asistenta** i na **suradničko radno mjesto asistenta** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjelu za matematiku *(Prilog 1).*

**AD 3.**

*Usvajanje Priručnika za osiguravanje kvalitete*

Vijeće Odjela za matematiku *jednoglasno* je donijelo Odluku o usvajanju **Priručnika za osiguravanje kvalitete** *(Prilog 2).*

**AD 4.**

*Prijedlog Programa cjeloživotnog učenja „Primijenjena statistika“*

Vijeće Odjela za matematiku *jednoglasno* je donijelo Odluku o usvajanju **Programa cjeloživotnog učenja „Primijenjena statistika“** *(Prilog 3).*

**AD 5.**

*Donošenje Odluke o ustrojstvu Odjela za matematiku*

Vijeće Odjela za matematiku *jednoglasno* je donijelo Odluku o ustrojstvu Odjela za matematiku u sastavu Sveučilišta J. J. Strossmayera u Osijeku (*Prilog 4*).

**AD 6.**

*Imenovanje voditelja godišta u akademskoj 2014./2015. godini*

Vijeće Odjela za matematiku *jednoglasno* je donijelo Odluku o imenovanju voditelja godišta u akademskoj 2014./2015. godini Odjela za matematiku u sastavu Sveučilišta J. J. Strossmayera u Osijeku (*Prilog 5*).

**AD 7.**

*Imenovanje mentora novom asistentu Odjela za matematiku*

Vijeće Odjela za matematiku *jednoglasno* je donijelo Odluku o imenovanju **doc. dr. sc. Krešimira Burazina**, docenta i zamjenika pročelnice za nastavu i studente Odjela za matematikuza mentora **Jeleni Jankov,** asistentici Odjela za matematiku *(Prilog 6).*

**AD 8.**

*Imenovanje voditelja studentske prakse na diplomskom sveučilišnom studiju Matematike*

*(smjer Financijska matematika i statistika – doc. dr. sc. Nenad Šuvak,*

*smjer Matematika i računarstvo – izv. prof. dr. sc. Domagoj Matijević)*

Izv. prof. dr. sc. Mirta Benšić, pročelnica Odjela za matematiku izvjestila je prisutne o stjecanju uvjeta u okviru suradnje s privredom da se omogući studentska praksa zainteresiranim studentima diplomskih sveučilišnih studija Matematike. Studenti tijekom obavljanja studentske prakse vode dnevnik prakse, dobit će Potvrdu o obavljenoj praksi, a informacija o obavljenoj praksi će se evidentirati u Dopunskoj ispravi o studiju. Vijeće Odjela za matematiku *jednoglasno* je donijelo Odluku o imenovanju voditelja studentske prakse:

* **doc. dr. sc. Nenada Šuvaka** za diplomski sveučilišni studij Matematike, *smjer Financijska matematika i statistika i*
* **izv. prof. dr. sc. Domagoja Matijevića** za diplomski sveučilišni studij Matematike, *smjer Matematika i računarstvo (Prilog 7).*

**AD 9.**

*Analiza rezultata Jedinstvene sveučilišne studentske ankete za akademsku 2013./2014. godinu*

Izv. prof. dr. sc. Zdenka Kolar-Begović, predsjednica Povjerenstva za unaprjeđivanje i osiguranje kvalitete visokog obrazovanja na Odjelu za matematiku prezentirala je prisutnima rezultate Jedinstvene sveučilišne studentske ankete provedene na Odjelu za matematiku od 27. do 29. svibnja 2014. *(Prilog 8).*Također je zamolila sve voditelje godišta da na prvom sastanku voditelja godišta i studenata izvjeste studente o rezultatima provedene ankete. Izv. prof. dr. sc. Domagoj Matijević predložio je da se nagradi najbolje ocijenjeni nastavnik ili suradnik.

**AD 10.**

*Razno*

* *Informacija o metodičkim vježbama – izv. prof. dr. sc. Zdenka Kolar-Begović*

Izv. prof. dr. sc. Zdenka Kolar-Begović predložila je da se zadrži dosadašnji koncept održavanja metodičkih vježbi te da studenti V. godine integriranog preddiplomskog i diplomskog sveučilišnog nastavničkog studija Matematike i informatike u zimskom semestru metodičke vježbe odrade u osnovnim školama od 1. do 5. prosinaca 2014. Također je zamolila da spomenuti studenti u navedenom razdoblju budu oslobođeni ostalih zaduženja.

* *Informacija o demonstraturama*

Izv. prof. dr. sc. Mirta Benšić, pročelnica Odjela za matematiku obavijestila je prisutne da jave tajnici Odjela za matematiku potrebe za održavanjem demonstratura iz određenog kolegija i dostave prijedloge demonstratora.

* *Nove web stranice Odjela*

Izv. prof. dr. sc. Mirta Benšić, pročelnica Odjela za matematiku obavijestila je prisutne o postavljanju nove web stranice Odjela za matematiku na početku nove ak. 2014./2015. god. te zamolila da svi ažuriraju podatke na novoj web stranici.

* *Novi prostor za nastavu Tjelesne i zdravstvene kulture*

Izv. prof. dr. sc. Mirta Benšić, pročelnica Odjela za matematiku obavijestila je prisutne o tome da je opremljen jedan dio prostora na Odjelu za matematiku za izvođenje nastave iz kolegija Tjelesna i zdravstvena kultura.

Izv. prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 13.15 sati.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Izv. prof. dr. sc. Mirta Benšić |